CELEX: 32015D0033
Language: et
Date: 2015-11-05 00:00:00
Title: Euroopa Keskpanga otsus (EL) 2015/2101, 5. november 2015, millega muudetakse otsust (EL) 2015/774 avaliku sektori varade järelturult ostmise kava kohta (EKP/2015/33)

20.11.2015   
            
            
               ET
            
            
               Euroopa Liidu Teataja
            
            
               L 303/106
            
         EUROOPA KESKPANGA OTSUS (EL) 2015/2101,
   5. november 2015,
   millega muudetakse otsust (EL) 2015/774 avaliku sektori varade järelturult ostmise kava kohta (EKP/2015/33)
   EUROOPA KESKPANGA NÕUKOGU,
   võttes arvesse Euroopa Liidu toimimise lepingut, eelkõige selle artikli 127 lõike 2 esimest taanet,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige artikli 12.1 teist lõiget koosmõjus artikli 3.1 esimese taande ja artikliga 18.1,
   ning arvestades järgmist:
   
               (1)
            
            
               4. märtsil 2015 võttis EKP nõukogu vastu Euroopa Keskpanga otsuse (EL) 2015/774 (EKP/2015/10), (1) mis kehtestas avaliku sektori varade järelturult ostmise kava (edaspidi „PSPP”). Otsuse (EL) 2015/774 (EKP/2015/10) artikli 5 lõige 1 sätestab, et PSPP kohaselt ostetavate tingimustele vastavate turukõlblike võlaväärtpaberite suhtes kohaldatakse esialgset emissiooni osa piirangut 25 % rahvusvahelise väärtpaberite identifitseerimisnumbri (ISIN) kohta. Esialgse piirangu peab EKP nõukogu läbi vaatama kuus kuud pärast PSPP rakendamist.
            
         
               (2)
            
            
               3. septembril 2015 otsustas EKP nõukogu tõsta üldjuhul PSPP emissiooni osa piirangu ISINi kohta 25 %-lt 33 %-le, kusjuures üksikjuhtude kaupa kontrollitakse, et osalusega 33 % ISINi kohta ei kaasneks eurosüsteemi keskpankade blokeeriva vähemusosaluse tekkimine korrektse võla ümberstruktureerimise kestel.
            
         
               (3)
            
            
               Kavandatud PSPP emissiooni osa piirangu suurendamise eesmärgiks on PSPP täieliku ja sujuva rakendamise soodustamine, mis samas võimaldaks tingimustele vastavate turukõlblike võlaväärtpaberite turgude sujuvat toimimist ja väldiks korrektse võla ümberstruktureerimise takistamist.
            
         
               (4)
            
            
               Seetõttu tuleb otsust (EL) 2015/774 (EKP/2015/10) muuta,
            
         ON VASTU VÕTNUD KÄESOLEVA OTSUSE:
   Artikkel 1
   Muudatus
   Otsus (EL) 2015/774 (EKP/2015/10) artikli 5 lõige 1 asendatakse järgmisega:
   
      „1.   Võttes arvesse artiklit 3, kohaldatakse emissiooni osa piirangut rahvusvahelise väärtpaberite identifitseerimisnumbri (ISIN) kohta PSPP artiklis 3 sätestatud kriteeriume täitvate turukõlblike võlaväärtpaberite ostude osas pärast kõikide eurosüsteemi keskpankade portfellide konsolideerimist.
      Alates 10. novembrist 2015 on emissiooni osa piirang 33 % ISINi kohta. Erandina määratakse emisiooni osa piirang 25 %-le ISINi kohta nende tingimustele vastavate turukõlblike võlaväärtpaberite osas, mis sisaldavad ühise tegutsemise klauslit (collective action clause, CAC), mis erineb euroala näidis-CACst, mis on välja töötatud majandus- ja rahanduskomitee poolt ja rakendatud liikmesriikide poolt kooskõlas Euroopa stabiilsusmehhanismi asutamislepingu artikli 12 lõikega 3; seda võib suurendada 33 %-le, kontrollides üksikjuhtude kaupa, et osalusega 33 % ISINi kohta ei kaasneks eurosüsteemi keskpankade blokeeriva vähemusosaluse tekkimine korrektse võla ümberstruktureerimise kestel.”
   
   Artikkel 2
   Jõustumine
   Käesolev otsus jõustub 10. novembril 2015.
   
      Frankfurt Maini ääres, 5. november 2015
      
         
            EKP president
         
         Mario DRAGHI
      
   
   
      (1)  Euroopa Keskpanga otsus (EL) 2015/774, 4. märts 2015, avaliku sektori varade järelturult ostmise kava kohta (EKP/2015/10) (ELT L 121, 14.5.2015, lk 20).